LA BIOGRAPHIE DE MANDUNGU BULA NYATI
LA BIOGRAPHIE DE MANDUNGU BULA NYATI
Sur la photo, Bula Mandungu est situé entre Mobutu et George Foreman.
Référence : http://www.mbokamosika.com/article-la-biographie-de-mandungu-bula-nyati-44684339.html
Nasemboli bomoyi ya kondo Mandungu manso te.
Antoine Mandungu Bula Nyati « Tony Tony, Carbure » abotami na Kinshasa, le 14 septembre 1935. Azali Mombala. Asali école primaire epayi ya basango mpe na sima akoti na Force Publique na 1952. Tango Congo ekomi lipanda, azalaki na pete ya sergent. Pembeni ya mosala mwa soda, asali cours du soir na section commerciale mpe asilisi. Na 1958, azwi mise en disponibilité na Force Publique, mpe akomi Rédacteur en chef ya émancipation (journal) mpe azali ko signer articles na ye na kombo ya Tony Tony. Na tango wana akwi mokano ya kosala politique na parti du peuple (P.P.) mpe azalaki lokola motali na Congrès ya ABAKO na décembre 1959 na Kisantu. Na sima akeyi na janvier 1960,na Bruxelles na table ronde lokola ntoma ya P.P.
Na 1961 azwi amikomisi na eteyelo ya likolo (Institut Pédagogique National -I.P.N.). Kasi, ayaki kobongola makanisi mpe alandi gouvernement ya Antoine Gizenga na Kisangani (Stanleyville). Kuna, azwi ebonga ya bokambi bilenge na eye etali M.N.C.- Lumumba. Na sima akomi mokomi mpe mokambi ya journal Uhuru (liberté, bosomi) mpe moko ya Comité National de Libération (C.N.L.).
Akeyi na Union des Républiques Socialistes Soviétiques (U.R.S.S.) na août 1961. Wuta wana kino na sanza ya motoba 1964 asali kelasi ya bokomi sango na université d’Etat ya Moscou Lomonossov mpe na stages na République Démocratique ya Allemagne (R.D.A.). Tango asilisi, atikali kuna na U.R.S.S. Mobu moko lokola ntoma ya République Populaire du Congo (ya Gbenye Christophe). Na sima azongi na Kisangani (Stanleyville) mpe akomi mokonzi ya propagande na organisation ya M.N.C- Lumumba. Abandi mpe koleka mingi na radio Kisangani (Stanleyville) na kombo ya Tony Nyati. Tango batomboki ya Gbenye bakpeyi, akimi na bokeyi Suisse na 1966 kotanga na Institut africain ya Genève.
Wuta 1966 kino 1973, azali kosala mobembo na Suisse, France mpe R.D.A. Eleko Président Mobutu asalaki mobembo o mboka Chine Populaire na sanza ya yambo 1973, akeyi kokutana na ye kuna mpe Président ayebisi na Commissaire d’Etat ya Orientation Nationale, Sakombi Inongo, akomisa ye mokonzi ya bakomi ya revue Zaïre na Bruxelles, na bokitani ya Buana Kabwe. Wuta Bruxelles, Antoine Mandungu, Abongoli kombo, andimi kombo ya sika ya authenticité, Mandungu Bula Nyati (to Bula Mandungu Nyati). Abandi sesepi kosala propagande ya régime ya Président Mobutu mpe kokoma ba articles mpo ya kembo ya Mobutu.
Na libandela ya 1974, abengami na Kinshasa, akomi conseiller principal ya Président de la République, chargé des questions sociales et culturelles. Engebene na mosala mwa yeye akomaki mobongisi ya etumba mobu kama (combat du siècle) Mohammad Ali - George Foreman na Kinshasa na sanza ya zomi 1974, eye etalamaki na mokambi ya bureau ya monyangeli ya ekolo, Bisengimana Rwema. Sima ya bolongi mosala mona, akomi Commissaire d’Etat na Affaires étrangères (Ministre) le, 7 janvier 1975, mpe asalaki mosala monene na maye matali matata o mboka Angola mpo na mayele ayekola na politiki ya Union Soviétique na Afrique. Mbala na mbala, azalaki Commissaire d’Etat na Orientation nationale (Ministre ya information), 23 février 1977, Travaux publiques et aménagement du territoire. Kobanda na 21 janvier 1978 kino na 18 janvier 1980, Gouverneur ya ville ya Kinshasa. Wuta 18 janvier 1980 kino na janvier 1985, Gouverneur ya Région ya Shaba (province ya Katanga).
Na sanza ya libwa 1984, tango azalaki kaka Gouverneur ya région ya Shaba, akeyi na République Fédérale ya Allemagne (R.F.A.) na formation spéciale na Direction ya police nationale allemande na Nürnberg na DM8. Sima ya wana, aye kokoma Président-Directeur général ya Garde civile na 1985. Wuta le, 18 avril 1986 tee na 22 janvier 1987 azongi lisusu na poste ya Commissaire d’Etat na Affaires étrangères. Na janvier 1987 tee na mars 1988, Commissaire d’Etat na information. C’est à ce titre nde asakolaki likambo ya Mobutu et Mubarak 1 (M.M.1), Kisi ya SIDA. Kobanda le, 7 mars 1988 tee na 26 mars 1988, Commissaire d’Etat na administration du territoire na décentralisation (intérieur). Le, 28 novembre 1991 akomi Ministre ya Intérieur na développement communautaire.
Na ba relations asalaki na Allemagne Fédérale, Mandungu a introduire moninga na ye, ingénieur Luth Kays, epayi ya Président Mobutu. Masolo eboti Orbital Transport Und Racketein Acktiengesd Schaft Ag (OTRAG), le 27 mars 1976. Sima ya mibu mibale, na 1978, OTRAG ekomi ekpeyi. Mandungu asali société ya sika na kombo ya Société Agricole et Minière du Zaïre (SAGRIMIZA) na ba installations ya OTRAG. Akomi ko cumuler Gouverneur ya Shaba na Président ya société privée na ye !!! Na 1980, akomi moko ya Comité central du M.P.R.
Mandungu asalaki musala malamu na conférence nationale souveraine mpe na supervision na ye, élections nyonso esalemaki na transparence : Bureau ya C.N.S., tango azalaki Ministre ya intérieur. Na sima, akokomaki mokonzi ya majorité parlementaire mpe asangani na maître Gérard Kamanda wa Kamanda mpo ya kosala front commun des nationalistes (F.C.N.) na 1991. Sima, bayaki lisusu kokabwana, ekomi na ba ailes mibale : F.C.N - Mandungu na F.C.N - Kamanda.
Epayi esusu, esengeli toyeba lisusu ete mosala ya Mandungu ezalaki mpenza polele te: azalaki kofunda batu na sûreté belge, sima akomi na gouvernement ya Stanleyville. Kuna nde esika babandaki koboma batu na monument ya Lumumba na centre ville ya Stanleyville. Tango akomaka ministre ya information, akomaki mpe kobundisa bosomi ya presse. Na tango ya bobomi bakristo na 1991 na Kinshasa, ye nde azalaki Ministre de l’intérieur. Elingi koloba ete , azalaki mpe eleko molayi ya mobulu.
Mandungu nde akomaki kotambola na kombo ya Lumumba na Stanleyville, akimaki Zaire, tango moninga wa ye mosusu ya Stanleyville, L.D.K.akotaki triomphalement na Kinshasa. Akendaki kopema na Cotonou na Benin epayi ya Président Matthieu Kerekou. Ex-révolutionnaire. Kuna nde atikaka mokili na mobu 2000.
Patriotiquement
MBINGAZO
ewe_Latn ewe_Latn fra_Latn oci_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn swh_Latn